حكيم عيون

كلمات 

محمد عبد الوهاب (محسن):

حكيم عيون افهم فى العين

و افهم كمان فى رموش العين

اعرف هواهم ساكن فين

و اعرف دواهم ييجى منين

قاسيت كتير منهم و قريت كتير عنهم

راقية ابراهيم (فيفى):

اسمع يا دكتور انا اعرف ان الالم ييجى من عصب الضرس لما الواحد ياكل حاجه ساقعه

عبد الوهاب:عشان تحرمى تاكلى جلاس و تدوبى فى قلوب الناس

راقيه: و عرفت منين ؟

عبد الوهاب:متعرفيش إنى أقدر أقرا افكارك و من عينيكى أقول لك كل أسرارك

راقيه:حكيم روحانى حضرتك ؟

طيب اقرا لى اللى فى قلبى و احكى لى عليه

عبد الوهاب: اللى مكتوب فيه بيخوف مقدرشى احكيه

راقيه: بيخوف مين ؟

عبد الوهاب: بيخوفنى

راقيه: انت كل حاجه تحشر نفسك فيها حتا قلبى

عبد الوهاب: يا ريتنى صحيح أقدر أكشف قلبك و أسأله ع اللى فى بالى

راقيه: تسأله عن إيه ؟

عبد الوهاب: عايز أعرف ان كان مشغول وللا خالى

راقيه: شئ ما يهمكشى

عبد الوهاب: ميهمنيش ازاى

راقيه: طب ما تعيطشى

عبد الوهاب: عندى سؤال لو تسمحى أقدر أقوله لك

راقيه: أوى

عبد الوهاب: فيه ياترا حد يهمك شاغلك و مشغول به قلبك

راقيه: هوهوهوهو

عبد الوهاب: و الشخص ده موجود هنا ؟

راقيه: هوهو

عبد الوهاب: يعنى انتى عارفاه مش كده ؟

راقيه: هوهو

عبد الوهاب: و الشخص دا شايفاه دلوقتى قدامك ؟

راقيه: بالطبع لأ

زعلت منى و للا إيه ؟

عبد الوهاب: أبدن و هازعل منك ليه

دلوقتى بس صدقتك خدعونى قلبى و عينيا

و اللى انكتب جوه فى قلبك أتاريه لغيرى مش ليا

اتاريه لغيرى مش ليا
 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى